الفندق: الخوري للشقق الفندقية
 التقييم: جيد جداً. اعجبني نظافة الشقه ومساحتها الكبيره وجود بلكونه كبيره  والمطبخ منعزل عن الصاله والحمامات نظيفه وفيها شطاف هوز للوضوء كذلك خدمة العاملين الودودين وسرعة انجاز الطلب وقربها من سوق الإمارات مول بالتكسي يمكن يوصلك خلال دقيقتين بسعر 12 درهم كذلك البقاله والصيدليه ومطعم الرومنسيه يمني نظيف تبعد 100 متر تطلع من باب الفندق يسار وتمشي راح تشوفها ع يسارك وممتازه للعوائل ولافيها خرابيط وهذي كانت تجربتي. الفرش او الزوليه اللي تحت السرير محتاجه غسيل كذلك الفرشه اللي تحت طاولة الصاله فيها وصخ وتحتاج غسيل وهذي شغله عاديه بس المفروض لو نظيفه كان افضل والمبلغ كنت حاجز 3 ليالي وسعر كل ليله ب 620 درهم وبعد ما انتهى حجزي حاولت اجدد اليوم الرابع صدمني بالسعر يقول 1200 درهم الليله قلت له انا كنت حاجز الليله ب620 قال لا الحين زحمه والسعر ارتفع واضطريت اطلع من الشقه واسكن مكان ثاني وهذي كانت تجربتي